Pa in hof ná hy dogter glo 12 jaar verkrag | Nuus24
Pa in hof ná hy dogter glo 12 jaar verkrag
Pa betrap toe hy glo dogter verkrag
Johannesburg – 'n Man wat daarvan beskuldig word dat hy sy dogter 12 jaar lank verkrag het, het Vrydag in die Nelspruit-streekhof verskyn.Landdros Willie Wilkins het die saak tot 3 April uitgestel sodat die man 'n nuwe regsverteenwoordiger kan aanstel nadat sy prokureur onttrek het."Ek het met my vrou gepraat en sy het aan my gesê sy is besig om vir my 'n ander prokureur te kry," het die 53-jarige man gesê.Die man is nie gevra om te pleit nie.Hy het na bewering sy dogter, wat nou 23 jaar oud is, vanaf 11-jarige ouderdom verkrag. Sy was al drie keer sedert 2001 swanger en hy het haar gedwing om die swangerskappe te beëindig.Die man, wat ook twee seuns het en 'n taxi-eienaar is, is in Maart verlede jaar in hegtenis geneem. – Volg Nuus24 op Twitter